Nov 11,2015
కార్ల కంపెనీలకు పండుగ
      న్యూఢిల్లీ: దీపావళి సందర్భంగా ఆటోమొబైల్‌ కంపెనీల అమ్మకాలు భారీగా పెరిగాయి. పండుగకు వారం రోజుల ముందు అన్ని ప్రధాన కంపెనీలు భారీ ఆఫర్లతో కొనుగోలుదార్లను ఆకర్షించే ప్రకటనలతో ముందుకు వచ్చాయి. ఈ నేపథ్యంలో కార్ల అమ్మకాల్లో ఏకంగా 30-70 శాతం వృద్ధి నమోదయ్యిందని ఆటోమొబైల్‌ వర్గాలు అంచనా వేస్తున్నాయి. కొత్త మోడళ్ల అయినా హ్యుందారు 'క్రెటా', మారుతీ సియాజ్‌, మహీంద్రా టీయూవీ 300, రెనో క్విడ్‌లకు ప్రధానంగా ఎక్కువ మద్దతు లభిస్తున్నట్లు మార్కెట్‌ వర్గాలు పేర్కొన్నాయి. కాగా అక్టోబర్‌ కార్ల అమ్మకాల్లో 21.8 శాతం పెరుగుదల చోటు చేసుకుంది. క్రితం మాసంలో మొత్తంగా 1,94,158 కార్ల అమ్మకాలు జరిగాయని 'సొసైటీ ఆఫ్‌ ఇండియన్‌ ఆటోమొబైల్‌ మాన్‌పాక్చరర్స్‌' (సియోమ్‌) తెలిపింది. 2014 ఇదే మాసంలో 1,59,408 యూనిట్లు విక్రయమయ్యాయి.
మీ స్నేహితులకు రికమెండ్ చెయ్యండి